Diari Oficial de la Generalitat Valenciana


Sumari del DOGV 8266, del 04-04-2018 (2018/2210)

Informació pública de la modificació substancial del Pla especial dotació infraestructura per a EDAR en Urbanització Castalla Internacional.
--------------------------------------------------------------------------------------------------------------------------------------------

### Dades del document

Número de DOGV
:   8266

Data del DOGV
:   04-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2210


Data del document
:   01-03-2018

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * administració local
    * pla d'urbanisme

Informació pública de la modificació substancial del Pla especial dotació infraestructura per a EDAR en Urbanització Castalla Internacional. [2018/2210]  
De conformitat amb l'article 57.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, mitjançant la Resolució de l'Alcaldia Presidència de data 18 de febrer de 2018 s'ha resolt sotmetre a informació pública la modificació substancial del Pla especial dotació infraestructura per a EDAR en Urbanització Castalla Internacional. La resolució esmentada diu literalment el següent:  
  
«Resolució Alcaldia Presidència informació pública modificació substancial del Pla especial dotació infraestructura per a EDAR en Urbanització Castalla Internacional. Expedient 1889/2016  
  
En data 29 de març de 2017 el Ple de la corporació va adoptar l'acord la part resolutiva del qual literalment diu:  
«Primer. Sotmetre a informació pública durant un període mínim de 45 dies, en els termes legalment establits, el Pla especial dotació infraestructura per a EDAR en Urbanització Castalla Internacional, així com sotmetre a participació pública l'estudi d'integració paisatgística elaborat a aquest efecte.  
Segon. Consultar durant el termini d'informació pública els organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades.  
Tercer. Habilitar l'alcalde president perquè realitze les actuacions necessàries a fi de fer complir el present acord.»  
Dins del període d'informació pública, Fernando Fenoll Marcos va presentar un escrit, en representació de la mercantil Profemar, SA, en data de registre d'entrada 29 de setembre de 2017 (RE núm. 7892), en què manifesta la seua disconformitat al document exposat al públic i formula una sèrie d'al·legacions.  
En contestació a aquestes al·legacions, la TAG municipal i l'arquitecte municipal van emetre un informe conjunt en data 6 de novembre de 2017.  
  
En data 29 de novembre de 2017, el Ple de l'Ajuntament va acordar:  
  
«Primer. Desestimar l'al·legació primera (en què manifesta l'incompliment dels articles 6.14.n, 6.20 de les normes urbanístiques del Pla general de Castalla, falta de motivació en relació a la decisió sobre la superfície afectada, així com la inadequació de l'aplicació de l'article 4.6 de les referides normes urbanístiques) i segona (referent a l'accés a la parcel·la dotacional), basant-se en el que disposa l'informe jurídic i tècnic dalt transcrit.  
Segon. Estimar parcialment les al·legacions tercera i quarta relatives a l'incompliment dels requisits i exigències de l'article 43 de la LOTUP, i a l'autorització per als abocaments per part de la Confederació Hidrogràfica del Xúquer respectivament, en el sentit disposat en l'informe jurídic i tècnic dalt transcrit.  
Tercer. Basant-se en el que disposa el punt segon:  
1r Traslladar-ho als serveis tècnics municipals perquè procedisquen a l'elaboració de la documentació a què fa referència l'article 43.2.4t de la LOTUP: estudi de viabilitat econòmica i memòria de sostenibilitat econòmica.  
2n Posteriorment, procedir tal com disposa l'article 57.1.c del mateix text legal: aquesta modificació serà objecte de comunicació a la interessada, i mitjançant una resolució de l'alcalde se sotmetrà a informació pública pel termini de 20 dies, acompanyada dels informes i al·legacions que sustenten la dita modificació. Es procedirà de la mateixa manera respecte de l'annex a l'estudi d'integració paisatgística en què es modificava el punt d'abocament.  
Quart. Notificar el present acord a la interessada i comunicar-lo a les àrees municipals afectades als serveis oportuns.»  
Tal com disposa l'acord tercer, apartat 1r, de l'esmentat acord del Ple de l'Ajuntament de 29 de novembre de 2017, els serveis tècnics municipals han elaborat la documentació a què fa referència l'article 43.2.4t de la LOTUP: estudi de viabilitat econòmica i memòria de sostenibilitat, documents que queden incorporats a l'expedient.  
  
Una vegada analitzada la documentació inicial, els informes tècnics redactats a aquest efecte, les al·legacions presentades pels interessats, en data 26 de febrer de 2018 el lletrat assessor Natalio M. Noales Alpañez ha emés un informe respecte d'això. Analitzat aquest, l'arquitecte municipal i la TAG d'Urbanisme, en data 28 de febrer de 2018, han subscrit totalment el que s'ha disposat en l'informe en el sentit que estimen convenient la introducció de determinades modificacions en la documentació inicial exposada al públic. En concret, sense perjudici que l'anterior solució tècnica i jurídica es considera adequada, i per a aconseguir més seguretat jurídica que garantisca la disponibilitat de tots els terrenys necessaris per a l'adequada dotació, és procedent afectar per la present modificació, a més de la «zona pavimentada i tancada on s'ubicarà pròpiament l'estació depuradora», «la carretera d'accés asfaltada a la dita zona», «i una zona prevista per a l'eixida de les canalitzacions, en paral·lel al límit nord-oest, d'ample 10 m», tal com consta en la memòria de la proposta de pla modificada.  
  
A més, tenint en compte que els canvis introduïts en la proposta del pla tenen caràcter substancial, i d'acord amb el que disposa l'article 57.1.c de la LOTUP, cal comunicar aquestes modificacions als interessats i, mitjançant una resolució de l'alcalde, sotmetre la documentació a informació pública pel termini de 20 dies.  
Considerant el que disposa l'article 57.1.c de la Llei 2/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, dispose:  
  
Primer  
Comunicar als interessats les modificacions substancials introduïdes en el pla especial, consistents a afectar, a més de la zona pavimentada i tancada on s'ubicarà pròpiament l'estació depuradora, la carretera d'accés asfaltada a la dita zona i una zona prevista per a l'eixida de les canalitzacions, en paral·lel al límit nord-oest, d'ample 10 m, tal com consta en la memòria de la proposta de pla modificada.  
  
Així mateix, s'ha inclòs en la proposta de pla especial la documentació a què fa referència l'article 43.2.4t de la LOTUP: estudi de viabilitat econòmica i memòria econòmica.  
  
Segon  
Sotmetre a informació pública per un termini de 20 dies la proposta de pla especial, amb les modificacions substancials introduïdes, l'estudi de viabilitat econòmica, la memòria de sostenibilitat i l'annex a l'estudi d'integració paisatgística en què es modificava el punt d'abocament.  
  
Durant aquest període s'admetran, per a examen i consideració, noves al·legacions referides als canvis proposats, inadmetent-se les que reiteren arguments i redunden en aspectes prèviament informats.  
  
  
Tercer  
Remetre el pla especial, amb les modificacions introduïdes, a la Comissió d'Avaluació Ambiental, i requerir-lo perquè, com a òrgan ambiental i territorial, emeta un informe en què es determine si les modificacions que es pretenen introduir no tindran efectes significatius sobre el medi ambient i el territori o si requereixen la tramitació del procediment ordinari d'avaluació territorial i ambiental estratègica».  
  
  
Cosa que se sotmet a informació pública durant un període de 20 dies, en compliment del que disposa l'article 57.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana. Es podrà consultar el document en qüestió en les dependències municipals, en horari de 09.00 a 14.00 hores, de dilluns a divendres, i en l'adreça web http://www.castalla.org/serveis/urbanisme/modificaciones-del-planeamiento-urbanistico/.  
  
  
Castalla, 1 de març de 2018.- L'alcalde president: Antonio Bernabeu Bernabeu.